[{"text_idx": "#000002", "text": "Mae\u2019r Mentrau Iaith yn dy helpu i fyw, dysgu a mwynhau yn y Gymraeg"}, {"text_idx": "#000003", "text": "Cafodd y Fenter Iaith gyntaf ei sefydlu yng Nghwm Gwendraeth yn 1991, ac yn y blynyddoedd ers hynny mae cymunedau ar draws Cymru wedi ffurfio Mentrau Iaith eu hunain. Erbyn hyn mae 22 Menter Iaith yng Nghymru sy\u2019n gwasanaethu pob rhan o Gymru."}, {"text_idx": "#000004", "text": "Fel Mentrau Iaith, ry\u2019n ni\u2019n creu cyfleoedd i bawb ddefnyddio\u2019r Gymraeg yn ein bywydau pob dydd ac yn ein cymunedau lleol."}, {"text_idx": "#000005", "text": "Gyda phwy ydyn ni\u2019n gweithio?"}, {"text_idx": "#000006", "text": "Mae\u2019r Mentrau Iaith i bawb!"}, {"text_idx": "#000007", "text": "I deuluoedd: Ry\u2019n ni\u2019n cynnal clybiau rhiant a phlentyn, dyddiau hwyl i deuluoedd a chyfleoedd i blant bach a\u2019u rhieni glywed a defnyddio\u2019r Gymraeg mewn ffordd adeiladol a chyfeillgar."}, {"text_idx": "#000008", "text": "I blant: Ry\u2019n ni\u2019n awyddus i blant ddefnyddio\u2019r iaith y tu allan i\u2019r dosbarth, boed mewn clybiau chwaraeon, ar apiau neu mewn digwyddiadau gan roi\u2019r hyder iddynt gymdeithasu\u2019n Gymraeg."}, {"text_idx": "#000009", "text": "I\u2019r ifanc: Mae\u2019r Mentrau Iaith yn cydweithio gyda\u2019r Urdd mewn sawl ardal i sicrhau bod clybiau ieuenctid a chyfleoedd cymdeithasu ar gael i bobl ifanc dros Gymru fedru defnyddio a chlywed y Gymraeg tu hwnt i\u2019r ystafell ddosbarth."}, {"text_idx": "#000010", "text": "I siaradwyr newydd: Drwy gynnal gweithgareddau, ry\u2019n ni\u2019n awyddus i roi cyfle i siaradwyr newydd ddefnyddio\u2019r Gymraeg ac i ddod yn rhan o\u2019n cymunedau Cymraeg."}, {"text_idx": "#000011", "text": "I\u2019r gymuned: Cymuned sy\u2019n cynnal iaith felly ry\u2019n ni\u2019n gweithio\u2019n agos gyda\u2019n cymunedau dros Gymru i greu cyfleoedd i ddefnyddio\u2019r Gymraeg trwy greu swyddi, cefnogi mentrau newydd, cynnal digwyddiadau a mwy."}, {"text_idx": "#000012", "text": "Cafodd apiau Magi Ann eu datblygu gan Fenter Iaith Fflint a Wrecsam er mwyn helpu plant bach i ddysgu darllen Cymraeg adref. Bellach, gelli di weld Magi Ann a\u2019i ffrindiau o mewn digwyddiadau\u2019r Mentrau Iaith yn cael hwyl gyda teuluoedd dros Gymru gyfan!"}, {"text_idx": "#000014", "text": "Cwis cyffrous i blant blwyddyn 6 ysgolion Cymru yw Cwis Dim Clem, sy\u2019n cyflwyno hanes a diwylliant Cymru i\u2019r disgyblion. Mae hefyd yn rhoi\u2019r cyfle i blant ddefnyddio\u2019r Gymraeg mewn ffordd hwyliog y tu allan i\u2019r gwersi."}, {"text_idx": "#000015", "text": "Ry\u2019n ni\u2019n awyddus bod plant blynyddoedd 6 yn magu perthynas gadarnhaol a\u0302\u2019r Gymraeg wrth iddyn nhw ddod i adnabod ffrindiau a chyfoedion newydd eu hysgolion uwchradd, gan roi\u2019r hyder iddynt barhau i siarad yr iaith ar iard yr ysgol uwchradd."}, {"text_idx": "#000016", "text": "Mae gan y Mentrau Iaith sianel ar lwyfan AM sy\u2019n cynnwys degau o weithgareddau Cymraeg i\u2018w gwneud gartref. Mae\u2019r sianel yn cynnwys gweithgareddau i deuluoedd, i blant, i\u2019r ifanc, i\u2019r gymuned a mwy i annog pawb o bob oed ddefnyddio\u2019r Gymraeg mewn ffordd hwyliog."}, {"text_idx": "#000017", "text": "AM yw platfform digidol aml-gyfryngol cyntaf Cymru. Mae\u2019n blatfform i gannoedd o sianelau creadigol sydd yn adlewyrchu ystod o fywyd diwylliannol Cymru."}, {"text_idx": "#000018", "text": "Cer i ddarganfod gweithgaredd Cymraeg newydd heddiw drwy glicio yma: amam.cymru/mentrauiaith"}, {"text_idx": "#000019", "text": "Coffi a Chlonc, Peint a Sgwrs, cwis, clwb darllen, taith gerdded \u2013 dyma rai o\u2019r gweithgareddau sy\u2019n cael eu cynnal gan y Menter Iaith dros Gymru. Mae\u2019r digwyddiadau yma yn gyfle i ddysgwyr Cymraeg ddod i adnabod y gymuned leol, ac i siaradwyr newydd ddefnyddio\u2019r Gymraeg tu allan i\u2019r dosbarth gyda phobl leol."}, {"text_idx": "#000020", "text": "Chwilia am y logo yma sy\u2019n cael ei ddefnyddio ar bosteri digwyddiadau sy\u2019n addas ar gyfer dysgwyr lefelau Canolradd ac Uwch i fwynhau\u2019r Gymraeg."}, {"text_idx": "#000022", "text": "Dyma ymgyrch ar y cyd rhwng y Mentrau Iaith a Chymdeithas Be\u0302l-droed Cymru er mwyn clywed mwy o\u2019r Gymraeg yn cael ei defnyddio ar y terasau drwy annog pawb o bob oed dros Gymru i greu \u2018chants\u2019 newydd i gefnogi Cymru yn EURO2020."}, {"text_idx": "#000023", "text": "Beth am ddysgu\u2019r \u2018chants\u2019 buddugol wrth gefnogi Cymru yn y dyfodol? Cer amdani drwy glicio yma: "}, {"text_idx": "#000026", "text": "Creuwyd gan Gwe Cambrian Web Cyf"}, {"text_idx": "#000028", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000029", "text": "Created by Gwe Cambrian Web Cyf"}]